**AZ ALSÓ TAGOZATOS MUNKAKÖZÖSSÉG MUNKATERVE**

**2024/2025. tanév**

**Mátészalka, 2024. szeptember 2.**

**I. A SZAKMAI MUNKAKÖZÖSSÉGEK**  
  
**1. A munkaközösségek törvényi működtetése**

A szakmai munkaközösségek létrehozását, működését a Közoktatási törvény (Ktv). 58 §-ának 1. és 2. bekezdései az alábbiak szerint szabályozzák:

58. § (1). : „*A nevelési - oktatási intézmények pedagógusai szakmai munkaközösségeket hoznak létre. A munkaközösség szakmai és módszertani kérdésekben segítséget ad a nevelési – oktatási intézményekben folyó nevelői és oktatói munka tervezéséhez, szervezéséhez, ellenőrzéséhez. A pedagógusok kezdeményezésére intézmények közötti munkaközösség is létrehozható.”*

58. § (2): „*Az óvodában, iskolában, kollégiumban az azonos feladatok ellátására, ill. tantárgyanként, műveltségi területenként egy szakmai munkaközösség hozható létre. Külön szakmai munkaközösség működhet a tagintézményben és a tagozaton.”*

A Közoktatási törvény szerint tehát kötelező működtetni az intézményi munkaközösségeket.

Alsó tagozaton egy munkaközösség működik 14 fővel.

# 2. A munkaközösség szerveződése

igazgató – lelki igazgató

igazgatóhelyettesek

munkaközösség-vezetők

### 3. A munkaközösség tagjainak feladatai

- A munkaközösség tagjai legyenek elkötelezettek a kéttannyelvű képzés iránt. Törekedjenek, hogy kialakuljon a tanulókban a spontán beszédbátorság, a gátlás nélküli beszéd. Ismertessék meg a tanulókkal az angolszász hagyományokat.

* A fenntartóváltásnak köszönhetően iskolánk bekerült a görögkatolikus oktatási intézmények sorába, ezért pedagógiai munkánkban a keresztényi szellemiség még inkább hangsúlyossá válik. Pedagógusaink törekedjenek személyes példamutatással élen járni.
* 2020 szeptemberétől a Sakkpalota módszer integrált formában, tantárgyakhoz kapcsolódva valósul meg. A munkaközösség tagjai igyekezzenek e módszer elsajátítására, népszerűsítésére.
* Törekedjenek a színvonalas oktató – nevelő munkára: ismerjék meg az újításokat. 2021-ben Lego Matek-Robotika képzésen vett részt munkaközösségünk 4 tagja az egyházmegye szervezésében, aki már az eszközöket is biztosította az új ismeretek alkalmazására. A múlt tanév végén szinte minden alsós kollega megszerezte ezt a képesítést.
* Önképzéssel fejlesszék meglévő ismereteiket.
* Használják bátran a digitális technika által nyújtott lehetőségeket.
* Osszák meg a digitális oktatás során szerzett jógyakorlatokat.
* Fordítsanak fokozott figyelmet a tehetséggondozásra, a felzárkóztatásra.
* Vállalkozzanak bemutatóórák (foglakozások) megtartására.
* Kellő szakirodalom segítségével tartsanak előadásokat egy-egy adott aktuális témáról a munkaközösségi foglalkozásokon.
* Vegyenek részt egy-egy óvodai, ill. iskolai ünnepség szervezésében, lebonyolításában.
* Állítsanak össze belső tudásszint-méréseket, elemezzék azokat, tárják fel a hiányosságokat, tervezzék meg a további fejlesztő munkát.
* Tervezzék meg a tanulók egyéni képességfejlesztését, alkalmazzák a differenciált munkáltatást.
* Lehetőség szerint vegyenek részt egymás óráin, foglalkozásain tapasztalatcsere céljából.
* A szakmai továbbképzéseken hallottakat adják át egymásnak.
* Nyújtsanak segítséget a szakmai pályázatok megírásához, vállalkozzanak egyénileg is pályázatok elkészítésére.
* Tegyenek javaslatokat a munkaközösség kiemelt feladataira az éves munkaterv alapján.
* Működjenek együtt a többi munkaközösséggel, kísérjék figyelemmel azok munkáját.

### 4. A munkaközösség-vezető feladatai

* A két tannyelvű program és a keresztényi szemlélet kialakításának sikeressége érdekében vegye fel a kapcsolatot hasonló programmal működő iskolákkal. Szorgalmazza, szervezze meg a kölcsönös óralátogatásokat, hospitálásokat az intézmények között, betartva a mindenkori járványügyi előírásokat.
* Vegyen részt a tanév elején az iskolai munkaterv elkészítésében, tegyen javaslatot a tanév fő feladataira.
* Év elején hívja össze a munkaközösség tagjait, vitassa meg az előző évi eredményeket (pl. tudásszint - mérések) tegyen javaslatot a további fejlesztési feladatokra, a kiemelt területekre.
* Állítsa össze a munkaközösség tagjaival közösen az éves munkatervet, amelyet mind a tagok, mind az iskolavezetés elfogad, és annak alapján működjön a munkaközösség.
* Látogasson tanórákat, foglakozásokat, mondjon segítő és érdemi véleményt a látottakról.
* Segítse a bemutató foglakozások tervezését.
* Készítsen félévenként beszámolót, amely helyzetképet ad a munkaközösségről, a tanulókról, a tanulói tudásszintről.
* Igény esetén tartsa meg a beszámolót a munkaközösség munkájáról a nevelőtestületi értekezleten.
* Szervezze meg az iskolai tanulmányi versenyeket.
* Szorgalmazza a belső továbbképzéseket.
* A külső továbbképzéseken hallottakat adja tovább a munkaközösség tagjainak.
* Kísérje figyelemmel a szakirodalmat, az új módszereket, estenként számoljon be ezekről a munkaközösség foglakozásain.
* Szervezzen látogatásokat társintézményekbe tapasztalatszerzés céljából.
* Segítse a pályakezdő nevelők, gyakornokok, főiskolai hallgatók munkáját.
* Készítse el a gyakornok hospitálási és konzultációs éves tervét.
* Vegyen részt az iskolavezetői értekezleteken, tanácsaival, ötleteivel segítse a vezetői munkát.
* Kiemelten kísérje figyelemmel a differenciált munkáltatást, a tehetséggondozást, a felzárkóztatást.

### II. HELYZETELEMZÉS

1. **Személyi feltételek**

A Móricz Zsigmond Görögkatolikus Óvoda és Kéttannyelvű Általános Iskolában egy munkaközösség működik az alsó tagozaton. Munkaközösségünk tagjainak száma: 14 fő.

Az oktatás az 1-4. évfolyamon napközi otthonos keretben folyik. Minden évfolyamon két osztály van. Az első, második és harmadik évfolyamon csak két tanítási nyelvű osztályok működnek. Negyedik évfolyamon vegyes osztályok vannak, ez azt jelenti, hogy az osztályon belül megtalálható a kéttannyelvű és az angol emeltszintű tagozat is.

A tanulók számára biztosítjuk az aktív és tartalmas kikapcsolódást, feltöltődést, a hátrányok lefaragását, a folyamatos fejlődést, az angol nyelvvel való játékos ismerkedést, kéttannyelvű osztályainkban heti 9-10 tanítási órában.

1. **Tárgyi feltételek**

A tanítás előtti napokban megtörténik a tantermek elosztása, ízléses dekorálása, szemléltető eszközök elkészítése, rendszerezése.

Az Oktatási Hivatal által kiadott könyvekből tanítunk. A hatékony oktató munkát a különböző audiovizuális eszközök (számítógép, okos tv, CD-lejátszó) és szakkönyvek, folyóiratok alkalmazása teszi eredményesebbé. Az Oktatási Hivatal interaktív tananyagaival járult hozzá a szemléltető eszközök bővítéséhez, a tanítás – tanulás könnyítéséhez, érdekesebbé tételéhez. Az új program bevezetésével kéttannyelvű osztályaink H.Q.Mitchell által írt Smart junior ill. Full Blast című színes angol tankönyvcsaláddal ismerkedhetnek meg, amelyek hatékonyságuk mellett esztétikusak is. Intézményünk valamennyi osztálytermében okos tv-k segítik az oktató-nevelő munkát.

1. **Az előző évre szóló munkaterv megvalósulása**

A végrehajtott feladatokat kiértékeljük: összegezzük eredményeinket, feltárjuk a problémákat, melyek kiküszöbölésére megoldásokat keresünk. Továbbra is általános problémaként merült fel a tanulók otthoni kommunikáció és olvasás hiánya, ami kihat szókincsük fejlődésére, szövegértésükre, mondanivalójuk megfogalmazására. Probléma a számolási készség, logikus gondolkodás, problémamegoldó képesség alacsony szintje. Ezeket a hiányosságokat differenciált órákkal, korrepetálással, illetve a Sakkpalota és Lego Matek, SakkTesi módszer megismerésével szerzett ismeretek alkalmazásával igyekszünk csökkenteni. A digitális oktatással kapcsolatos észrevételek is megbeszélésre kerültek. A jól bevált módszereket népszerűsítettük egymás közt „jó gyakorlatként”.

**4. Tanulásszervezés**

A bevezető és a kezdő szakaszban a ***tanítás-tanulás szervezése játékos formában*** a ***tanulói közreműködésre építve, az érdeklődés felkeltésére***, a ***problémák felvetésére***, ***a megoldáskeresésre***, a ***tanulói képességek fejlesztését szolgáló ismeretek elsajátításá***ra irányul. A képzési feladatokat a tanulók életkorához, fejlettségéhez igazítva tervezzük.

Alsó tagozatban *az* ***esélyegyenlőtlenség csökkentésére, a felzárkóztatásra és a tehetségfejlesztésre***irányulóan az egyéni munka mellett a páros munka és a differenciált csoportmunka uralja az ismeretelsajátítási és képességfejlesztési folyamatot, járványmentes időben. Ez persze nem zárja ki a frontális osztálymunkában való foglalkoztatást sem. Első és második évfolyamon a tanítási órák 30 percesek, a fennmaradó 15 percben a tanulók didaktikai játékokban vesznek részt, ami egyáltalán nem megterhelő számukra.

A tanításnak elsősorban nem a lexikális tudás megszerzésére kell irányulnia, hanem azoknak a ***képességeknek és készségeknek a fejlesztésé***re, amelyek lehetővé teszik az ismeretek segítséggel vagy önállóan történő elsajátítását és alkalmazását. Ehhez azonban elengedhetetlen a tanulók aktív részvétele az oktatás folyamatában.

Az *új szemléletű tanítás* még több aktivitást vár el magától a pedagógustól is.

A pedagógusok szelektálni, tájékozódni tanítsák meg tanítványaikat az őket körülvevő információ-rengetegben.

Az iskolai tanítás minden szintjén segítenünk kell a gyerekeket az önálló tanulás megszervezésében. Az egész életen át tartó tanulási mottó szinte már áthatja az egész társadalmat.

Gyerekeink is tisztában vannak azzal, hogy a tanulásra – bármilyen szinten is – mindig szükségük van. Ezért már kisiskolás korban elkezdődik ennek megismertetése, megismerése és tudatos alkalmazása. Tudni kell megújulni. Képesnek kell lenni az új dolgok befogadására.

Ahhoz azonban, hogy a kisgyerek megismerje a legfontosabb tanulási technikákat, szükség van a tanítási-tanulási motivációra is. A tanítás-tanulás folyamatának a hatékonysága nemcsak a tanulási technikákon, hanem a tanítási eljárásokon, módszereken is múlik.

Az iskolai évek előrehaladtával a gyerekek zömének jelentősen csökken a tanulási kedve. Az első évfolyamon még lelkesen író, olvasó, számoló tanulók néhány év után elvesztik lelkesedésüket. Egyre gyakrabban szembesülünk azzal a ténnyel, hogy a tanulók egy része szinte védekezik a tudás ellen. Ezek a gyerekek valójában annyit tanulnak, amennyi az iskolában „rájuk ragad”. Motivációjuk csökkenésének nyilvánvaló következménye tanulási hatékonyságuk és eredményességük csökkenése.

Nem köti le őket a tanítói magyarázat, nem szeretnek passzív szereplői lenni a tanulási folyamatnak, közös vonásuk az aktivitás utáni vágy. A tanulók akkor képesek valamit elsajátítani, ha a már meglévő tudásukhoz és tapasztalataikhoz tudják kapcsolni az új információt. Ezért szükséges, hogy a gyerekek minél több komplex, életszerű feladatot oldjanak meg főleg 3. és 4. osztályos koruktól. Nagyobb teret kell biztosítani a csoport-és párban végzett munkához, hogy a tanulási folyamat életközeli, társas cselekvéssé váljon. Volt olyan időszak, amikor ezt a tanulási formát nem lehetett megvalósítani (Covid).

***A különböző munkaformák*** segítségével hatékonyan fejleszthető a különböző kultúrához tartozó gyerekek közötti kapcsolat, könnyebb a másság elfogadása.

Az alsó tagozatosok körében az idén is népszerűek a különböző szakkörök. Szeptember elejétől működnek kézilabda, néptánc, énekkar, rajz, Lego témában.

**III. KIEMELT FELADATAINK A 2024/25–ÖS TANÉVBEN**

Az intézmény pedagógiai programját meghatározó jogszabályok, egyházi törvények folyamatos nyomon követése.

Ha, a tanuló éves hiányzása eléri vagy meghaladja a 250 órát, a nevelőtestület dönt arról, hogy osztályozó vizsgát tehet-e vagy sem.

Az **évfolyamismétlés** és a **szöveges értékelés** alkalmazásának feltételei nem változtak a múlt tanévhez képest. A tanuló az első évfolyamon abban az esetben ismételhet, ha az előírt tanulmányi követelményeket sikeresen teljesítette, ebben az esetben csak az ismételt évfolyamról kap bizonyítványt. Az első évfolyamon félévkor és év végén, a második évfolyamon félévkor szöveges minősítéssel kell kifejezni, hogy a diák kiválóan, jól vagy megfelelően teljesített, illetve felzárkóztatásra szorul. A módosított törvény alapján azonban az intézmények pedagógiai programjukban saját maguk határozhatnak arról, hogy a második év végétől a negyedik év félév végéig a szöveges értékelést vagy a hagyományos osztályzásos módszert használják-e, esetleg a kettőt együtt. Ugyanakkor iskolaváltásnál, vagy ha más esetben erre szükség van, az intézmény a szülő kérésére köteles a tanuló félévi és az év végi minősítését osztályzattal is kifejezni. Az iskola által alkalmazott jelölés, értékelés érdemjegyre, osztályzatra való átváltásának szabályait továbbra is a helyi tantervben kell meghatározni. A kéttannyelvű képzésben érintett tanulók év végén, angol nyelven is megkapják értékelésüket.

**2. Tehetségfejlesztés**

Iskolánk fontosnak tartja a gyerekekben rejlő talentum felfedezését, felszínre hozását. A tehetségfejlesztés korántsem azonos az elitképzéssel, hanem annak elősegítése, hogy azok a tanulók, akik potenciálisan nagyobb teljesítményre képesek, ezt pedagógiai segítséggel meg is tudják valósítani.

Sokféle feladat megoldását kívánja ez a munka. Nem egyszerűen a kiemelkedő képességek feltérképezését és fejlesztését, hanem a személyiség egészének a fejlesztését. Az eddiginél jóval nagyobb szerepet kell kapnia az oly gyakran emlegetett differenciált bánásmódnak. Ennek az elvnek a fejlesztő munka minden területén érvényesülnie kell. A tehetségek felismerésére nincs biztos recept. Különösen a kisgyermekkorban egy jó teljesítés lehet a korai érés jele, de később ez a gyors fejlődés lassulhat. Sokszor a hátrányos környezet vagy egyéb pszichológiai adottságok miatt a tehetségígéretes, jó képességű gyerek hosszú ideig alulteljesítővé válik. A tehetségfejlesztés alsó tagozaton leginkább órai differenciálással (mivel a kéttannyelvű képzés nagy óraszámban zajlik) valamint szakkör formájában valósul meg.

**Ezért legfontosabb feladataink:**

* Ismerjük fel a tehetséget az összes társadalmi rétegben.
* Segítsünk a tehetségeseknek abban, hogy felismerjék és fejlesszék képességeiket.
* Elégítsük ki a tehetséges gyerekek megismerési, alkotási, biztonsági szükségleteit.
* Ösztönözzük tanítványaink intellektusát és kreativitását.

**A tehetséges gyerekek fejlesztése érdekében előtérbe kell helyezni**:

* az érdeklődésikörüknek megfelelő plusz feladatokat
* az igényes szakköri munkát
* projekt feladatokat, téma hetekben való részvételt
* a tanulmányi versenyekre való színvonalas felkészítést, legyen az a verseny jelenléti vagy levelezős
* könyvtár- és internethasználatot

**3. Fejlesztő pedagógia**

A tanulási, magatartási, beilleszkedési problémákkal küzdő gyermekek és az SNI gyermekek ellátási kötelezettségével kapcsolatban a 2007-ben módosított Közoktatási Törvény szerint kell eljárni.

Az arra rászoruló gyermekeknek megfelelő szakemberek közreműködésével kell korrepetálást, felzárkóztató foglalkozást, fejlesztő foglalkozást, gyógypedagógiai, logopédiai vagy pszichológiai ellátást biztosítani. 2020. szeptember 1. óta az iskolánkban zajló pszichológiai munkát Kovácsné Dibáczi Zsuzsa iskolapszichológus végezte nagy szakértelemmel. Az Oktatási Iroda vezetőjeként sajnos már nem láthatja el korábbi feladatát.2023. szeptember 1-től az iskolapszichológusi feladatot Barakovicsné Éles Titanilla látja el.

Ha a gyermek szakvéleményében egyéni bánásmód, egyéni fejlesztés szükségessége szerepel, osztályzás/értékelés alól bizonyos tantárgyak esetében felmentett- egyéni fejlesztési terveket alkalmazunk. A tantárgyi fejlesztés keretében a tananyag tanulását segítő fejlesztési adatokat, célokat, tevékenységeket jelölünk ki. (Nem korrepetálás!) Az egyéni fejlesztési terv anyaga, a motiváltság és természetesen a tanító személyisége együttesen határozza meg a „felzárkózás” sikerét, határait. ***A fejlődés elősegíthető, de nem siettethető.***

Minden diák „más-más képet” kínál felénk megismerésre, s épp ezért minden tanulóval „másképp” kell foglalkoznunk.

A DIFER (Diagnosztikus Fejlődésvizsgáló Rendszer), amelyet az első osztályosok körében minden tanévben elvégzünk az óvónő jelzése, illetve saját megfigyelésen alapuló problémás gyereknél. Ez a vizsgálat alkalmas a kisgyermek szociális képességeinek, írásmozgásának, relációs szókincsének, hallás differenciáló képességének megfigyelésére, valamint aktuális számfogalmáról is képet kaphatunk. Az összefüggések, következtetések megfogalmazásának módja is kiderül.

A fejlesztést szolgálják a differenciált foglalkozások a tanítási órákon. Az arra rászoruló tanulók egyéni haladással, sajátos értékeléssel teljesíthetik a rájuk vonatkozó követelményrendszert. Ha szükséges, igénybe vesszük a Pedagógiai Szakszolgálat segítségét a tanulók képességvizsgálatához.

**IV. FOLYAMATOS FELADATAINK**

* A törvényi változások megismerése, elvégzése.
* A tanulási folyamat több tanítási éven át történő figyelemmel kísérése. Képességek fejlesztése folyamatosan és fokozatosan. Egységes eljárások kialakítása a nevelő-oktató munkánk során.
* Tanulási stratégiák megválasztása az életkori jellemzők figyelembevételével.
* Kreativitás fejlesztése.
* Korrepetálás. Személyre szóló fejlesztésre törekvés. A hátrányos tanulók fokozott figyelemmel kísérése, segítése a képesség-kibontakoztató tevékenység keretében.
* A tanulók egészséges terhelése, tehetségfejlesztés.
* Integrációs oktatási program folyamatos megismerése.
* Szakmai igényesség: új módszerek, technikák alkalmazása, önképzés
* Az elemi műveltségbeli alapok feltételrendszerének megteremtése, felelősségtudat, kitartás képességének fejlesztése.
* Mintaadás az ismeretszerzéshez: a tanulási szokások, önálló tanulás, önművelés megalapozása.
* Humánus magatartási minták, szokások megerősítése, a tudatos nyelvhasználat képességének elindítása.
* Tiszta, szép, fenntartható környezet kialakítása.
* Pozitív viszonyulás saját egészségéhez, társadalmi és természeti környezetéhez.
* A keresztény szokások, értékek tudatosítása.
* Az oktatás éves terveink kiegészítése olyan foglalkozási formákkal, amelyek a tanulók komfortérzését fokozzák.
* A tanmeneteket alkalmassá kell tenni a tantervi követelmények teljesítésére.
* Ezért elkészítésükkor figyelembe kell venni:
  + a megváltozott tankönyveket, munkafüzeteket, óraszámokat,
  + az osztályok sajátosságait,
  + a választható módszerajánlásokat,
  + figyelemfejlesztő és alkalmazóképes tudást biztosító ismeretanyag beépítését,
  + a minimum követelmény elkülönítését az optimumtól.
* Kiemelt nevelési feladatok:
  + Énkép, önismeret
  + Hon- és népismeret
  + Környezettudatosságra nevelés
  + Aktív állampolgárságra, demokráciára nevelés
  + A tanulás tanítása
  + Testi és lelki egészség
* Az időszakos felmérések eredményeinek elemzése, hogy meg tudjuk állapítani konkrétan az osztályok tantárgyi problémáit.
* Munkaközösségi megbeszélések az alkalmaknak megfelelően, esetmegbeszélések.
* Segítsük egymás munkáját tapasztalataink átadásával! Adjunk szakmai, módszertani segítséget pályakezdő kollégáinknak!
* Erősítsük meg a reflexív pedagógiai magatartást!
* A tanulók szöveges értékelése.
* Továbbra is fontos feladatunk, hogy ösztönözzük a szülőket, különös tekintettel az első osztályos gyerekek szüleit, a pedagógiai program megismerésére, az intézménnyel közös együttműködésre.
* Alkalmazzuk bátran a kooperatív tanulási módszert az órákon, foglalkozásokon.
* Továbbra is nagy gondot kell fordítanunk a matematikai alapműveletek és a szöveges feladatok megoldásának biztos tudásának megteremtésére, tanulóink olvasási készségének, szövegértésének fejlesztésére, olvasóvá nevelésükre. Gyakorló órákon dolgozzuk fel a mindennapi élet gyakorlatát igénybe vevő szövegeket. Szövegértési gyakorlatokat nem csak magyar órákon kell végezni.
* A DIFER mérések lebonyolítása, a rászoruló tanulók folyamatos fejlesztése.
* Szakkörök szervezése: néptánc, rajz, énekkar, Lego.
* Versenyek szervezése: levelezős verseny (Curie matematika, MatekGuru, NyelvészGuru)
* A szülői házzal való kapcsolattartás (szülői értekezlet, fogadóóra, családi nap, adventi és húsvéti készülődés).
* Hagyományőrzés: kapcsolat a tagiskolával, az óvodákkal, iskolákkal, a Kistérségi Pedagógiai Szakszolgálattal, és a helyi munkaközösségekkel stb.
* COVID-19 vírus megjelenése óta feladatunk a digitális oktatási forma zökkenőmentessé tétele. Egymás segítése a témával kapcsolatban.

# V. NEVELÉSI FELADATAINK

A mai iskola feladata a ***pozitív értékeket felfedező személyiségfejlesztés***. A helyes magatartási, viselkedési szokások kialakítása egyházi iskolává válásunkkal még hangsúlyosabb szerepet kapott. Nem elégedhetünk meg annyival, hogy azokat csak ismerje a gyerek. Nagyobb figyelmet kell fordítani a nevelés területének, követelményeinek megalapozására. Szinte naponta tapasztaljuk, hogy egyre több családban bekövetkezett a nevelésben egy szemléletváltás: a gyermek érdekeit figyelembe vevő nevelés a gyakorlatban a gyermekre mindent ráhagyó neveléssé vált. Rontja a helyzetet az is, hogy a mai gyermekek jelentős részének már a szülei is így nevelkedtek. Mindez gyökeresen megváltoztatta azt a környezetet, amelyben a nevelés-oktatás folyik. A változás szükségszerűségét minden pedagógus érzi. Továbbra is fontos feladat a tanulók ***egészséges életmódra nevelése, környezetük védelme, rendjének, tisztaságának, a társadalmi tulajdonnak a megóvása.***

Folyamatosan elemezni kell a mindennapok során tapasztalt nevelési szituációkat.

Az ismeretek átadása során a bennük rejlő nevelési lehetőségeket ki kell használni.

Kiemelten kell foglalkoznunk a tanulók ***esztétikai nevelés***ével. Magyar nyelv és irodalom órán fontos az olvasás gyakoroltatása, megszerettetése, a tanulók helyesírási készségének javítása, az olvasható, tetszetős külalak megkövetelése. A készségtárgyak feladatainak megvalósítása során ez tovább szilárdítható.

A közoktatási törvény módosítását figyelembe véve, fontos feladatunk a tanulók ***életre való felkészítés***e. Ezt segíti a hit-és erkölcstan/ etika tantárgyak bevezetése. Fenntartóváltásunk következménye lett az erkölcstan tantárgy megszűnése, a történelmi egyházi felekezetek által biztosított hit-és erkölcstan órák megszilárdulása.

Kiemelt közösségi feladat a ***csapatszellem*** és a „mi” élmény ***kialakítása***, az egyéni ráfigyelés érvényesülése.

A tanulók személyiségének pozitív fejlesztése érdekében ki kell használni az intézmények adta lehetőségeket.

(Szentpétery Zsigmond Kulturális Központ és Színház, Képes Géza Városi Könyvtár, Szatmári Alapfokú Művészeti Iskola, Szatmári Múzeum).

***Egészségnevelés***

Törekszünk a tanulók figyelmét felhívni az egészséges életmód fontosságára. A mindennapos, rendszeres mozgás biztosítása mellett szorgalmazzuk az egészségesebb táplálkozást gyümölcs és zöldségkóstolókkal.

**VI. AZ ISKOLA NYITOTTSÁGA, KAPCSOLATAINK**

***A, családokkal***

A szülőkkel tervszerűen és tudatosan tartjuk a kapcsolatot. A szülői értekezletre való meghíváskor közöljük az értekezlet napirendjét.

Szülői értekezletet tartunk szeptemberben, februárban és május elején, fogadóórát októberben, decemberben és március végén. Szükség esetén családlátogatásra is sort kerítünk.

Az iskolai munkáról, eredményeinkről, egy-egy kiemelkedő rangos eseményről tájékoztatjuk a szülőket, a város lakosságát a médiák segítségével is. Ezzel is hozzájárulva intézményünk népszerűsítéséhez, a beiskolázás támogatásához.

A szülők többsége rendszeresen látogatja a fogadóórákat és szülői értekezleteket. Az 1-2. osztályokban nagyon sok szülővel szinte napi kapcsolatban vagyunk. Sajnos sokszor azokkal a szülőkkel nem találkozunk, akik segítségére igazán szükség lenne.  
***B, más intézményekkel***

Intézményi profilunknak megfelelően igyekszünk kapcsolatot tartani a környékbeli hasonló profilú iskolákkal (Szent Miklós Görögkatolikus Óvoda, Általános Iskola és Gimnázium, Nyíregyháza, Dudás Miklós Magyar - Angol Két Tanítási Nyelvű Általános és Alapfokú Művészeti Iskola, Máriapócs,), illetve a Nyíregyházi Egyházmegye társintézményeivel is.

A ***Kistérségi Pedagógiai Szakszolgálattal*** folyamatos a kapcsolattartásunk.

A veszélyeztetett tanulóinkat a ***Gyermekjóléti Szakszolgálat*** is figyelemmel kíséri.

A ***helyi óvodákkal*** való jó viszonyunk érdekében:

# Tájékoztatjuk az óvónőket és a szülőket iskolánk szakmai programjáról, közös rendezvényeket, nyílt napokat tartunk az óvodások és a szülők részére. Együtt ünnepeljük a Csibeavatót, kántálunk karácsony előtt, Gergely-járás keretében invitáljuk a nagycsoportosokat az iskolába. Több alkalommal nyílt napot, kézműves foglalkozásokat szervezünk a leendő elsősök és szüleik részére. Részt veszünk az óvodai bemutató foglalkozásokon, rendezvényeken.

Igyekszünk kapcsolatot tartani a ***helyi és a környező általános iskolákkal***. A város és a környék általános iskoláit rendezvények, versenyek alkalmából látogatjuk.

Tanulóinkat megfelelő nevelői felkészítés biztosításával indítjuk a területi, megyei és országos versenyekre.

A ***felsőfokú intézmények***ből érkező főiskolai hallgatók megszerezhetik iskolánkban a pedagógiai gyakorlatukat.

A ***Sz.-Sz-B. Megyei 2. sz. Tanulási Képességet Vizsgáló Szakértői és Rehabilitációs Bizottság*** ad szakvéleményt a tanulási korlátokkal küzdő gyerekekről.

**A *Móra Ferenc Általános Iskola és Készségfejlesztő Speciális Előkészítő Szakiskola*** veszi át tőlünk, ha szükséges, a speciális fejlesztésre szoruló tanulót.

A ***Szentpétery Zsigmond Kulturális Központ*** által szervezett rendezvényeket lehetőségeink szerint látogatjuk.

A ***Szatmár Alapfokú Művészeti Iskola*** tanárai iskolánkban oktatják a néptánc alapjait. Több tanulónk vesz részt az intézményükben egyéb művészeti képzésben is.

Lehetőségeink szerint nagy érdeklődéssel látogatjuk a ***Szatmári Múzeum*** kiállításait, rendezvényeit.

Az ***egyházak*** hittan óráitbeépítettük tanulóink órarendjébe.  
Jó együttműködés alakult ki a városunkban működő **INNER WHEEL** civilszervezettel. Előszeretettel veszünk részt az általuk meghirdetett rajz és Tehetséges Ifjúságért pályázataikon.

**VII. TOVÁBBKÉPZÉSEK**

Leginkább az ingyenes lehetőségeket, valamint a munkák megkönnyítését szolgáló népszerű, innovatív képzéseket vesszük igénybe. Kevés számban azonban előfordult, hogy a pedagógusok önerőből finanszírozták képzéseiket. Igyekszünk leterheltségünk miatt az online képzéseken részt venni.

1. **2024/2025-ös tanév programterve**
2. **Szeptember**
3. Tanévnyitó megszervezése, műsor szept.2.  
   Felelős: 1.osztályos nevelők, Törökné Szántó Evelin, Murguly Lajosné, Konczné Ónodi Nóra, Sipos Gergő
4. Tantermek díszítése  
   Felelős: minden osztályfőnök és alsó tagozatban tanító nevelő
5. Levelezős versenyek megszervezése:

Curie Felelős: Bajkán Barbara

NyelvészGuru Felelős: szaktanárok

MatekGuru Felelős: szaktanárok

Nem levelezős versenyek:

Kulcs a tudáshoz megyei szövegértési verseny felelős: Máté Judit

Korányi Frigyes Görögkatolikus Általános Iskola, Gimnázium és Kollégium- Biblia történetmondó verseny felelős: Máté Judit

Liturgikusének verseny Felelős: Ivancsó Sándorné

Kántáló verseny Felelős: Ivancsó Sándorné

Szent Piroska Görögkatolikus Ált.Isk. szavalóversenye Felelős: szaktanárok

Dudás Miklós Görögkatolikus Ált. Isk. mesemondó versenye Felelős: szaktanárok

Szent György Görögkatolikus Ált. Iskola szavalóversenye Felelős: szaktanárok

1. A tanulók szakköreinek a megszervezése: néptánc, énekkar, rajzszakkör,

Felelős: osztályfőnökök

1. Az éves terv, tanmenetek elkészítése, órarend  
   Felelős: igazgatóhelyettes, munkaközösség-vezető, szaktanárok
2. Szülői értekezlet: a szülők tájékoztatása az éves feladatokról, követelményekről, házirendről, a házi feladatokról és a szöveges értékelésről.  
   Felelős: osztályfőnökök szept.9.
3. Az év eleji felmérések elkészítése, megírása, értékelése, hiányosságok pótlása  
   Felelős: szaktanárok
4. DIFER teszt szükségének felmérése Felelős: elsős nevelők

9. Kapcsolattartás a tagiskolával, egyházi iskolákkal, a helyi óvodákkal, a bölcsődével  
 Felelős: igazgatóhelyettesek, munkaközösség-vezetők

10. Parlamenti látogatás Felelős: Bene Anasztázia Emese szept.6.

11. Mesebérlet szervezése

Felelős: Ádám Csilla, osztályfőnökök

12.Óvodai angol szakkör felmérése Felelős: Bajkán Barbara, Máté Judit szept.25.

13. Missziós tevékenység építése Felelős: Bene Anasztázia

14. Online platformok előkészítése -folyamatos

15. Népmese napja (mesemondás, olvasás óvodásoknak, elsősöknek) szept.30.

16. Állatvédelmi témahét szept.30-okt.11.

17. Magyar Diáksport Nap (sport délután) szept.27.- Családi nap

**Október**

1. Zenei Világnap , Idősek Világnapja(október 1.)

Felelős: szaktanárok, osztályfőnökök, Bene Anasztázia

2. Ovis szakkör beindítása okt.3.

3. Az aradi vértanúk napja (október 6.)  
 Felelős: osztályfőnökök

4. Állatvédelmi Témahét- szept.30- okt.11.

5. CSIBEAVATÓ zenés műsor az elsősöknek az elsősökkel  
 Felelős: mkv., első osztályos nevelők, második évfolyam- Iskolakóstolgató1 okt.22.

6. Az 1. osztályokban a DIFER mérés létszámának lejelentése

Felelős: az 1. osztályban tanítók

7. Csibeavató a tagintézményben

8. Nemzeti ünnep (október 23.) Felelős: Dr. Gergely Nándorné, osztályfőnökök

9. Takarékossági Világnap (október 31. osztályszinten)

Felelős: osztályfőnökök

10. Nyári táborozás szervezése (iskolai szervezés)  
 Felelős: minden alsós kolléga

11. Az osztályok dokumentumainak folyamatos ellenőrzése, anyakönyvek megnyitása

Felelős: osztályfőnökök

12.Jótékonysági bál igényfelmérés

13.Fogadóóra

14. Őszi kézműveskedés, táncház okt.24.

**November**

1. Levelezős versenyek koordinálása  
 Felelős: szaktanárok

2. Szülők-nevelők bálja

Felelős: minden alsós nevelő nov.9.

3. Iskolakóstolgató 2. Mesevár és Legokastély nov.21. Felelős: alsós munkaközösség

4. Osztálydokumentumok ellenőrzése Felelős: osztályfőnökök

5. Adventi készülődés

6. Difer mérés bonyolítása az első évfolyamon

7. Munkaközösségi csapatépítés nov.29.

**December**

1. Mikulásvárás az osztályokban, tantermek dekorálása, bábozás az óvodában, bölcsődébenFelelős: osztályfőnökök, Bene Anasztázia Emese, Máté Judit dec.5.-6.  
2. Karácsony előtti, kézműves foglalkozás a nagycsoportos ovisokkal és szüleikkel

Felelős: alsó tagozat- Iskolakóstolgató 3 (Ügyes kezek- ügyeskedek) dec.12.

4. Osztálydokumentumok ellenőrzése

5. Városi advent

6. Difer mérés befejezése

7. Kántálás a Mária Kertje Görögkatolikus és Napsugár Óvodákban, Szatmári Református Egyházmegye Idősek Bentlakásos Otthonába, Mária Kertje Görögkatolikus Óvoda dec.20.

8. Karácsonyi műsor Felelős: 4. évfolyam dec.19.

9. Fogadóóra

10. Mézeskalács díszítés dec.2.

11. Aktuális versenyek, programok koordinálása Felelősök: szaktanárok

12.Lelki nap

13. Kántáló verseny

**Január**

1.A félévi felmérések előkészítése, összehangolása évfolyamonként

Az értékeléssel kapcsolatos problémák megbeszélése

Felelős: szaktanárok

2. Félévi felmérések elvégzése Felelősök: osztályfőnökök, szaktanárok

3.Félévi osztályozó vizsga Felelősök: szaktanárok

4.A félév lezárása: értesítő, statisztika Felelős: osztályfőnökök jan.17.

5. Szülők tájékoztatása a tanulók tanulmányi eredményéről jan.24.

6. Magyar Kutúra Napja- versmaraton-versolvasás jan.22.

7. Tankönyvigénylés felmérése

Felelős: szaktanárok

8. Az emelt szintű angol tagozat iránti igény felmérése (3.osztályban- kérelmek)

1. **Február**

1. Az első félév értékelése alapján a második félév feladatainak megtervezése osztályonként Felelős: szaktanárok

2.Farsangi dekorálás

3. Készülődés az iskolai farsangra Felelős: osztályfőnökök

4. Az osztályok dokumentumainak ellenőrzése

5. Szülői értekezlet febr.3.

6. Óvodai prospektusok, plakátok, szóróanyagok elkészítése Felelős: alsós igazgató-helyettes, munkaközösség-vezető

7. Difer mérés folytatása

8. Liturgikus énekverseny

9. Aktuális jelenléti versenyeken való részvétel

**Március**

1.” Iskolakóstolgató- napok márciusban 3 időpontban  
 Közös program az óvodásokkal és a szülőkkel:

A program összeállításáért felelős: munkaközösség-vezetők, alsó tagozatos

nevelők

Sakkpalota Iskolakóstolgató 4. márc.7. péntek felelősök: alsós munkaközösség

Gergelyjárás az óvodákban Iskolakóstolgató 5.Felelős: 3. évfolyam márc.12. szerda

Let’s play together. Iskolakóstolgató 6. márc.22.szombat

felelős: alsós munkaközösség

2. Szent Tivadarra emlékezünk- Szent Tivadar hét-kolliba készítés márc.3.-márc.7.

3. Március15.-tantermi dekoráció, ünnepség, koszorúzás

Felelős: Dr. Gergely Nándorné, Ivancsó Sándorné, osztályfőnökök

4. Kapcsolattartás a szülőkkel, fogadóóra

Felelős: osztályfőnökök, szaktanárok márc.3.

5. Részvétel a városi, illetve a város környéki iskolák által szervezett tanulmányi versenyeken, levelezős versenyek koordinálása Felelős: szaktanárok

6. Bibliai történetmondóverseny- Nagykálló

7. Bemutató órák az első osztályokban márc.26.

8. Az osztályok dokumentumainak ellenőrzése

9. Difer mérés folytatása

10. Víz világnapja pályázat -Happy hét márc.17-21.

11. Móricz napok- Hűség hete- alsó tagozat városismereti, hittan verseny, szépen író és gyorsan számoló verseny márc.17-21.

12. Nemzetközi Nőnap- Nemzetközi Férfinap márc.8.-márc.19.

**Április**

1. DIFER mérés befejezése

Felelős: első osztályban tanítók

2. Az osztályok dokumentumainak ellenőrzése

3. Részvétel az Antall-héten

4. Készülődés Húsvétra- kézműves foglalkozás ovisokkal, szüleikkel- Ügyeskezek ügyeskedek Iskolakóstolgató 7. ápr.3.

5.Első osztályos beiratkozás ápr.10-11.

6.Fordított nap Felelős: DÖK, osztályfőnökök

7. Fenntarthatósági témahét ápr.7-11.

8. Részvétel a Mária Kertje Görögkatolikus Óvoda néptánc gáláján

9. Leendő elsősök játékos tesztje

14. Munkaközösségi csapatépítés ápr.30.

**Május**

1. Készülődés anyák napjára Felelősök: osztályfőnökök

2. Gyermekbúcsú- Máriapócs

3. Mesemondó verseny- Máriapócs

4. 4. évfolyam mérése

5. Hangos olvasás az első évfolyamon máj.28.

6. Részvétel a Mária Kertje Görögkatolikus Óvoda sport gáláján

7. Gyermeknap- osztálykirándulások Felelősök: iskolavezetés

8. Az év végi felmérések elvégzése: az értékelés módjának összehangolása évfolyamonként Felelős: munkaközösség-vezetők, szaktanárok

9. Az osztályok dokumentumainak ellenőrzése Felelős: osztályfőnökök

**Június**

* 1. Nemzeti összetartozás napja jún.4.
  2. Tanévzáró labdarúgó torna jún.12.
  3. Osztályozó értekezlet
  4. Osztályozó vizsga
  5. Tanévzáró- ballagás
  6. Óvodai ballagások
  7. Iskolai nyári tábor
  8. Dokumentumok ellenőrzése
  9. Pedagógus nap
  10. Pedagógus búcsú
  11. Pedagógus piknik

**Az egyes hónapokra tervezett feladatok nem véglegesek, azok kiegészíthetők, módosíthatók, esetleg törölhetők.**